open-index/open-wikipedia-markdown huggingface dataset:
Spellemannprisen 1975

**Spellemannprisen 1975** var den fjerde utgaven av Spellemannprisen og ble delt ut lørdag 28. februar 1976 i Chateau Neuf i Oslo. Artisten Otto Nielsen ble tildelt juryens hederspris. 

Det ble dette året delt ut to priser innen seriøs musikk, en for vokal og en for instrumental plate. I stedet for en pris for beste mannlige artist og en for beste kvinnelige, ble det opprettet en ny felles pris for beste vokalist. I tillegg var prisen for årets gruppe erstattet med årets pop-rock-plate. 

Utdelingen ble overført på både radio og TV av NRK, begge steder i opptak. Rolv Wesenlund ledet utdelingen, mens Egil Monn-Iversen ledet orkesteret.

Over 140 plateinnspillinger var påmeldt til utdelingen. Disse ble vurdert av en jury bestående av , Finn Jor, Rowland Greenberg, Yan Friis, Øivind Bergh og med Yngvar Holm som jurysekretær.

## Vinnere

## Øvrige nominerte
Årets vokalist:
* Stein Ingebrigtsen – *[[Stein (album)|Stein]]*
* Gro Anita Schønn – *[[Ikke gråt om det er vinter og det snør]]*

Årets pop-rock-plate:
* Folque – *[[Kjempene på Dovrefjell (album)|Kjempene på Dovrefjell]]*
* Hot Socks – *Hot Socks*

Årets gammeldansplate:
* Toradertrioen – *[[Toradertrioen frå Hallingdal]]*
* Arnstein Johansens kvartett og Sverre Cornelius Lund – *Spell og dans*

Årets jazzplate:
* Royal Garden Jazzband – *Royal Garden Jazzband*
* Østerdalsmusikk (Torgrim Sollid med flere) – *Østerdalsmusikk*

Årets seriøse vokal:
* Olav Eriksen – *Halfdan Kjerulf – romanser*
* Kari Frisell – *Agathe Backer Grøndahl – romanser*

Årets seriøse instrumental:
* Den Norske Blåsekvintett – *[[Contemporary Music from Norway]]*
* Musikkselskabet Harmoniens Orkester – *Johan Svensen – Norske Rapsodier*

Årets viseplate:
* Jon Arne Corell – *[[Enda en vår – tilby en sang]]*
* Hege Tunaal – *Roser og tistler*

Åpen klasse:
* Familien Buen – *Familien Buen med folkemusikk fra Jondalen og Tuddal*
* *[[Flåklypa Grand Prix]]* – *Flåklypa Grand Prix*

Årets barneplate:
* Øivind Blunck og Sverre Anker Ousdal – *[[Hei! (album)|Hei! – Klabb og Babb]]*
* Kjersti Døvigen og Helge Reiss – *Det blå folket*

## Eksterne lenker
* 
* Spellemannprisens arkiv
Spellemannprisen 1976

**Spellemannprisen 1976** var den femte utgaven av Spellemannprisen og ble delt ut lørdag 26. februar 1977 i Chateau Neuf i Oslo. Pianisten Robert Levin ble tildelt juryens hederspris for «kvalitetspreget og mangesidig innsats for norsk kunst på plate». Det ble for første gang delt ut pris i klassen dansepop-plate i tillegg til årets pop-rockplate. I tillegg ble det kun delt ut en pris for årets seriøse plate mot to året før.

Utdelingen ble overført på både radio og TV av NRK, begge steder i opptak. Norge arrangerte samtidig VM i skiskyting, en begivenhet som også ble kringkastet til andre nasjoner. NRK stod for produksjonen av begge begivenhetene, men hadde ikke nok utstyr til å sende begge i farger. Overføringen til andre land ble prioritert og Spellemannprisen ble derfor dette året overført i sort/hvitt. Rolv Wesenlund ledet utdelingen, mens Egil Monn-Iversen var orkesterleder.

Rundt 150 plateinnspillinger var påmeldt til utdelingen. Disse ble vurdert av en jury bestående av , Nora Brockstedt, Erling Wicklund,  og Øyvind Thorsen og med Yngvar Holm som jurysekretær.
__NOTOC__
## Vinnere

## Øvrige nominerte
Årets vokalist:
* Kirsti og Benny Borg – *[[Kirsti & Benny (1976-album)|Kirsti & Benny]]*
* Ellen Nicolaysen – *Kom*

Årets dansepop-plate:
* New Jordal Swingers – *[[Get It On]]*
* The Norwegian Big Band – *Day In, Night Out*

Årets pop-rockplate:
* Åge Aleksandersen med Sambandet – *[[Mot i brystet, mord i blikket, Bomben und Granaten]]*
* Ruphus – *Let Your Light Shine*

Årets gammeldansplate:
* Sigmund Dehli og Frank Andersen – *Gammaldansidyll*
* Arnstein Johansens orkester – *I ring og feiende sving*

Årets jazzplate:
* Per Borthen Swing department Ltd. – *[[Swingin' Departure]]*
* Moose Loose – *Transition*

Årets seriøse plate:
* Klaus Egge – *Symphoni no. 1. Opus 17*
* The Norwegian Chamber Solists – *Play Chamber Music for Winds*, 2 plater (Glinka/Naufman/Reinecke/Vivaldi)

Åpen klasse:
* Den norske Studentersangforening m.fl. – *Øl er i alle fall øl*
* Tanabreddens Ungdom – *Ved Tanabredden*

Årets viseplate:
* Jan Eggum – *[[Trubadur (album)|Trubadur]]*
* Geirr Lystrup – *Ut av din draum*

Årets barneplate:
* Geir og Vibeke – *[[Lekestue (NRK)|Lekestue]]*
* Helge Keilen og Ove Thue – *Bakeren og feieren*

## Referanser


## Eksterne lenker
* 
* Spellemannprisens arkiv
Espen Børufsen

**Espen Fjone Børufsen** (født 4. mars 1988) er en norsk tidligere fotballspiller.

Han er fra bydelen Vågsbygd i Kristiansand. Han har tidligere spilt for Våg, og er midtbane- og angrepsspiller. Han meldte overgang til Start før . Da Børufsen begynte å spille for Start 2 (rekruttlaget til Start), spilte laget i 3. divisjon. Han fikk sin debut for A-laget 15. oktober 2006 mot Stabæk, en kamp som endte 2-2.

Etter  ble Børufsen offisielt medlem av A-stallen i Start. Han har representert Norge på de fleste aldersbestemte nivåer. Da han kom til Start, spilte han fast på G17-landslaget. Han ble etter  tatt opp på G19-landslaget, og ble etter våren i  rekruttert til U-landslaget.

Espen Børufsen er 1,80 meter høy og spilte på Start som regel i en rolle som venstre kantspiller.

## Referanser


## Eksterne lenker
*
Canis Canem Edit

***Canis Canem Edit*** (***Bully*** i Nord-Amerika) er et videospill laget av Rockstar Games. Man spiller som ungdommen Jimmy Hopkins som går på en dårlig skole, og må klare seg der blant bøller, nerder, sportsidioter og mange flere.

Spillet ble først publisert til PS2, men det har senere blitt produsert en ekstra versjon av spillet. Den er blitt utgitt til Nintendo Wii, Xbox 360, PS3, PlayStation 4, Microsoft Windows og PlayStation Vita

## Handling
Single player-modus lar spilleren kontrollere en student, James «Jimmy» Hopkins, fra en videregående skole. Spilleren må gjennomføre oppdrag - lineære scenarier med fastsatte mål - for å komme seg gjennom hele historien. Oppdrag belønner spilleren med penger, nye gjenstander, og kan øke eller reduserer respekten til visse grupper. Hvis en gruppe studenter har respekt for Jimmy, kan de oppføre seg vennlig mot ham. Men hvis en gruppe studenter forakter Jimmy, risikerer Jimmy å bli angrepet. Utenfor oppdrag kan spilleren fritt bevege seg i spillets åpne verden, bestående av den fiktive byen Bullworth, og får muligheten til å være med på valgfrie tilleggsoppdrag. Hvis spilleren ikke deltar på oppdrag, kan man være med på andre mini-spill inni selve spillet.

Spilleren kan bruke nærkamp og forskjellige våpen for å bekjempe fiender. Hvis spilleren blir skadd, kan helse-måleren komme opp igjen ved forskjellige teknikker. Hvis spilleren bryter regler i spillet, kan spillets autoritetsfigurer (lærere eller politimenn) innføre konsekvenser. Jo høyere alvorlighetsgrad, desto vanskeligere blir det for spilleren å komme seg unna myndighetspersoner som forsøker å fange spilleren. På maksimalt nivå kan ikke spilleren lenger unngå konsekvensene, og havner umiddelbart på nærmeste politistasjon eller kontoret til skolens rektor.

## Referanser


## Eksterne lenker
*
Fylkesvei 491 (Nord-Trøndelag)

**Fylkesvei 491 (Fv491) i Nord-Trøndelag** gikk mellom Bøle og Fjell i Flatanger kommune i Trøndelag.

Traséer: Fjell – Gråhammeren (25,8&nbsp;km), Vontfjellet – Bøle (1,5&nbsp;km)

Mellom Gråhammeren og Vontfjellet gikk veien 4&nbsp;km gjennom Osen kommune i Trøndelag, som fylkesvei 7 i Sør-Trøndelag.

Da Trøndelag fylke ble opprettet 1. januar 2018 ble veien del av fylkesvei 6306.

## Kommuner og knutepunkter

* fra Bøle til Drageid og til Hårstad
* Bøleelva bru (Bøleelva, 47 m)
*Vontfjellet, fylkesgrense mot Sør-Trøndelag
----
4,1&nbsp;km som  i Trøndelag i Osen kommune
----
*Gråhammeren, fylkesgrense mot Sør-Trøndelag
*Hestdalen
* Kleivviktunnelen (347 m)
* Skjellåa bru (Skjellåa, 23 m)
* Jøssundfossen bru (Storelva, 19 m)
*Arm fra Jøssund til Aune (6,4&nbsp;km)
** Oppland bru (Storelva, 16 m)
**Endepunkt Aunet
*Arm til Jøssund kai (0,5&nbsp;km)
*Beingårdsvatnet
* fra Fjell til  Vik, og til  Sjøåsen i Namdalseid

## Eksterne lenker
* Vegvesenets vegkart 
* Vegliste Nord-Trøndelag
*
Spellemannprisen 1974

**Spellemannprisen 1974** var den tredje utgaven av Spellemannprisen og ble delt ut lørdag 15. mars 1975 i Chateau Neuf i Oslo. Nora Brockstedt ble tildelt juryens hederspris. Det ble delt ut priser i ni sjangerklasser i tillegg til en hederspris. Ny pris av året var årets instrumentalplate som ble delt ut i stedet for årets verbal-plate.

Utdelingen ble overført på både radio og TV av NRK, begge steder i opptak. Jon Anders Helseth ledet utdelingen, mens Egil Monn-Iversen  ledet orkesteret.

130 plateinnspillinger var påmeldt til utdelingen. Disse ble vurdert av en jury bestående av , Finn Jor, Kjell Bækkelund,  og Eivind Solberg og med Yngvar Holm som jurysekretær.

## Vinnere

## Øvrige nominerte
Årets kvinnelige artist:
* Laila Dalseth
* Kirsti Sparboe

Årets mannlige artist:
* Benny Borg
* Stein Ingebrigtsen

Årets gruppe:
* Folque
* Prudence

Årets gammeldansplate:
* Asmund Bjørkens kvartett – *Dans i dalom*
* Steinar Botten – *Carl Jularbo's beste*

Årets jazzplate:
* Christiania Jazzband – *The World Is Waiting*
* Ytre Suløens Jass-ensemble

Årets seriøse plate:
* Arve Tellefsen – *Fartein Valens fiolinkonsert*
* Musikkselskabet Harmoniens Orkester – *Klassisk norsk musikk i nyere norsk musikk*

Årets viseplate:
* Stein Ove Berg – *[[Kommer nå]]*
* Lars Klevstrand – *Twostep og blå ballader*

Årets instrumentalplate:
* Frode Thingnæs – *Feelin' Alright*
* Øystein Sunde – *[[Klå]]*

Årets barneplate:
* Lillebjørn med venner – *...og Fia hadde sko*
* Margrethe Munthe's barnevise – *Kjære kom og dans med meg*

## Eksterne lenker
* 
* Spellemannprisens arkiv
James Troisi

**James Troisi** (født 3. juli 1988) er en australsk fotballspiller som spiller for Western United FC (Australia).

Tidligere har han spilt for engelske Newcastle United, tyrkiske Gençlerbirliği og Kayserispor, italienske Atalanta og australske Melbourne Victory. Han kan brukes både på midtbanen og i angrep. Han har dessuten flere landskamper for Australia.

## Klubbkarriere
Troisi signerte sin første profesjonelle kontrakt med Newcastle United 10. januar 2007, som holdt ham på St. James' Park frem til juni 2008. Han fikk ingen offisielle kamper for a-laget, selv om han ved flere anledninger satt på benken både i liga- og UEFA-cupkamper.

Det gikk rykter om at hans tidligere mentor, Glenn Roeder, som i oktober 2007 tok over Norwich City, ønsket seg Troisi, men ingen overgang kom i stand. I januar 2008 var Troisi på prøvespill med tanke på en utlånsavtale hos nederlandske Roda JC.

I august 2008 gikk han til den tyrkiske klubben Gençlerbirliği og i 2009 gikk turen videre til Kayserispor. Etter fire år i Tyrkia inngik Troisi en fireårskontrakt med den italienske klubben Juventus, men deler av spillerrettighetene ble solgt videre til Atalanta. Etter kun seks kamper for sistnevnte klubb i 2012/2013-sesongen ble han i september 2013 lånt ut til klubben Melbourne Victory i hjemlandet Australia. Etter en sesong i Melbourne kunngjorde Juventus 20. juni 2014 at de hadde kjøpt det fulle eierskapet til spilleren fra Atalanta.

## Landslagskarriere
Troisi debuterte for det australske U23-landslaget 18. april 2007 mot Saudi-Arabia. Han var i den australske troppen som deltok i Sommer-OL 2008. Sin debut for A-landslaget fikk han 22. mars 2008 i en kamp mot Singapore. Troisi var i den australske troppen til VM i fotball 2014 i Brasil.

Han ble tatt ut i s tropp til FIFA Confederations Cup 2017 i Russland.

Han ble tatt ut i s bruttotropp til VM i fotball 2018 i Russland.

## Referanser


## Eksterne lenker
* 
*
Tony Adams

:*Andre kjente personer som heter [[Tony Adams (alternativer)]]*
**Tony Adams** (født 1966) er en engelsk tidligere fotballspiller som spilte for Arsenal i London i tre forskjellige tiår og nåværende trener. Han debuterte 5. november 1983, 17 år gammel, og spilte de aller fleste kamper frem til han ga seg i 2002. Totalt spilte han 673 kamper for klubben og var lenge lagets selvskrevne kaptein. Tony Adams var også kaptein for det  i en årrekke. Tony Adams blir husket og respektert av med- og motspillere som en kompromissløs, men fair, midtstopper og lagleder.

Tony Adams er også kjent for å ha innrømmet og latt seg underlegge behandling for alvorlig alkoholisme i løpet av sin aktive karriere.

## Referanser


## Eksterne lenker
*
Henry Stuart, hertug av Gloucester

**Henry Stuart**, hertug av Gloucester (født 8. juli 1639, død 18. september 1660) var den tredje sønnen til Karl I av England og Henrietta Maria av Frankrike som levde til voksen alder. Han er også kjent som Henry av Oatland. 

## Liv og virke
### Tidlig liv i fengsel
Etter farens nederlag i den engelske borgerkrig ble den seks år gamle prinsen tatt til fange og ført til London. Hans eldre brødre Charles og James rømte til Frankrike sammen med moren. Prinsen ble holdt i den kongelige leiligheten i Tower of London, «beskyttet» av parlamentshæren. 

Under diskusjoner om veien videre mellom Oliver Cromwell og Henry Ireton ble det vurdert å sette ham på tronen, slik at landet kunne styres som et konstitusjonelt monarki med et sterkt parlament. Noe av deres motivasjon for å vurdere dette var at Henry var så ung at han ikke hadde blitt «korrumpert» av sine foreldres katolske og absolutistiske holdninger, og kunne oppdras av rådgivere med parlamentaristisk innstilling. Men mulighetene for dette forsvant raskt da *[[Rump Parliament]]* i stedet bestemte seg for å opprette Samveldet og dermed avskaffe monarkiet. Henry ble flyttet til mer behagelige omgivelser, og levde nokså fritt under bevoktning.

### Løslatt
I 1652 gikk Cromwell med på å løslate ham slik at han kunne reise til sin mor og sine brødre i Paris. Henry var da blitt en standhaftig protestant, og kranglet bittert med sin familie om religion og politikk. De mislikte hverandre etterhvert så sterkt at Henrietta Maria mer eller mindre fikk ham kastet ut av Paris.

Henry sluttet seg da til den spanske hæren som kjempet ved Dunkerque. Han utmerket seg i kamp, og fikk etterhvert ry for å være en av de fremste protestantiske soldater i Europa.

Under felttoget møtte han den franske kommandanten prins Louis Conde, som ledet de spanske styrkene. Conde var agnostiker, men de to møttes i felles mishag mot katolisismen, og det oppstod et sterkt bånd mellom dem. Kort tid før Henrys død ble det foreslått at han skulle gifte seg med Condes niese.

Etter at en fredsavtale mellom Spania og Frankrike ble inngått bodde Henry på en av Condes eiendommer. Da Oliver Cromwell døde begynte mange å oppfordre til gjeninnføring av monarkiet, spesielt da det viste seg at Richard Cromwell ikke hadde samme evne til å styre landet som faren hadde hatt. Henry ble da gjenforent med sin bror Charles. I mai 1660 var han med under brorens triumfferd gjennom London, etter at Charles hadde blitt kalt til England for å ta tronen som Karl II. Henry bosatte seg i Whitehall, og ble utnevnt til hertug av Gloucester. 

### Sykdom og død
Kort tid etter døde han av kopper, noe Karl II tok hardt etter at de endelig hadde blitt gjenforent.

Flere tiår senere, under eksklusjonskrisen, så mange tilbake på ham som en slags «tapt leder», et legitimt, krigersk og protestantisk alternativ til Jakob II eller hertugen av Monmouth.

Han var ridder av Hosebåndsordenen.

## Referanser
Andy Carroll

**Andrew Thomas Carroll** (født 1989) er en engelsk fotballspiller som spiller for den franske klubben .

## Spillerkarriere
### Newcastle
Han fikk sin A-lagsdebut i en UEFA-cupkamp mot  den 2. november 2006, da han kom på som innbytter. Med det ble han den yngste spilleren som spilte i en Europacupkamp. Han var 17 år og 267 dager gammel da dette skjedde.

Den 14. august 2007 undertegnet Carroll en seksmåneders utlånskontrakt med Preston North End, og debuterte for dem i Ligacupen samme dag. Låneoppholdet ble ingen stor suksess, og vendte hjem til Newcastle i januar 2008.

### Liverpool
Den 31. januar 2011 signerte Carroll en fem og et halvår kontrakt med , til en verdi av 35 millioner pund.

Den 11. april 2011 åpnet Andy Carroll målkontoen sin for  da han scoret sine to første mål mot  på Anfield. Første målet var et distanseskudd. Keeperen til Manchester City; Joe Hart måtte strekke seg fullt ut for å nå ballen, men det holdt ikke, for skuddet var så hardt og plassert at Joe Hart ikke klarte å redde det. Carrolls andre mål (og Liverpools tredje, etter at Dirk Kuyt hadde laget 2–0) kom etter et innlegg fra Raul Meireles, som Andy Carroll satte i mål etter en luftduell mot City's venstreback Aleksandar Kolarov. I et intervju etter kampen sa Carroll: «– Det var en god dag for oss, og det føltes veldig bra å score mine første mål for Liverpool». Lagkameraten Dirk Kuyt, som sto ved siden av sa: «Andy Carroll er veldig god i luften, han er en konstant trussel i boksen og jeg ser veldig frem til å fortsette med å spille med ham!»

## Referanser


## Eksterne lenker
* 
*
The Voice

**The Voice** kan referere til:

*The Voice (TV-program), TV-konsept opprinnelig fra Nederland
*The Voice – Norges beste stemme, norsk talentkonkurranse på TV 2 basert på det nederlandske programmet.
*The Voice TV, en norsk TV-kanal
*The Voice Radio, en norsk radiokanal
*The Voice (konsertscene), en tidligere konsertscene på Chateau Neuf i Oslo.
*The Voice (sang), en sang av Eimear Quinn
*The Village Voice, en amerikansk ukentlig gratisavis
*Kallenavn på Frank Sinatra
Lunnertunnelen

**Lunnertunnelen** er en tunnel på europavei 16 i Lunner kommune i Akershus. Tunnelen går mellom Bruvoll og Tveitmarka. Den er  meter lang og ble åpnet 11. oktober 2003.

## Se også
*Gruatunnelen
*Røstetunnelen
*Veitunneler i Norge

## Eksterne lenker
* The World's Longest Tunnel Page
Stordalstunnelen (Møre og Romsdal)

:*Se også [[Stordalstunnelen (Etne)|Stordalstunnelen ]] i Etne i Hordaland.*
**Stordalstunnelen** er en tunnel på fylkesvei 650 i Fjord kommune (tidligere Stordal kommune) i Møre og Romsdal. Tunnelen går under Stamneshornet mellom Dyrkorn og Seljeneset, og inngår i Stordalsvegen. Den er 3539 meter lang, og ble åpnet 27. juni 1998. Stordalstunnelen erstattet et rasfarlig veiparti inkludert et rasoverbygg og Stabbegjølet tunnel på 640 meter som ble bygget i 1979.

## Galleri

File:Stordalstunnelen-1.jpg|Østside|alt=Stordalstunnellen


### Trase erstattet av tunnelen

Fil:Stordalstunnelen-2.jpg|alt=Stordalstunnellen|Rasoverbygg
Fil:Stordalstunnelen-5.jpg|alt=Stordalstunnellen|Rasoverbygg
Fil:Stordalstunnelen-6.jpg|alt=Stordalstunnellen|Gamleveien
Fil:Stordalstunnelen-7.jpg|alt=Stordalstunnellen|Gamleveien
Fil:Stordalstunnelen-8.jpg|alt=Stordalstunnellen|Gamleveien
Fil:Stordalstunnelen-9.jpg|alt=Stordalstunnellen|Gamleveien
Fil:Stordalstunnelen-10.jpg|alt=Stordalstunnellen|Gamleveien
Fil:Stordalstunnelen-11.jpg|alt=Stordalstunnellen|Gamleveien
Fil:Stordalstunnelen-12.jpg|alt=Stordalstunnellen|Gamleveien
Fil:Stordalstunnelen-17.jpg|alt=Stordalstunnellen|Gamleveien


## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Bogstunnelen

**Bogstunnelen** er en  meter lang tunnel på europavei 39 i Høyanger kommune i Vestland. Tunnelen går gjennom fjellet Fløyen mellom Bogen ved Vadheimsfjorden og Teigen ved Sognefjorden. Arbeidet med tunnelen startet i januar 2002, tunnelendrivingen hadde gjennomslag i juli 2003 og den ble åpnet 11. juni 2004. Tunnelen erstattet et rasfarlig veiparti og forkortet strekningen med 2 km. Den gamle veien hadde tre kortere tunneler. Bogstunnelen er bygget etter vegnormalen T9, det vil si at den har et tverrsnitt på ni meter. Den skal etter planen oppgraderes i 2024 for oppfylle kravene i tunnelforskriften. Det skal blant annet settes inn 22 nødstasjonsskap og 9 nødstasjonskiosker. Det passerer i gjennomsnitt rundt 2000 kjøretøy i døgnet.

Den gamle Bogstunnelen (636 m) på gamleveien ved Vadheimsfjorden er omdøpt til Flotenestunnelen.

## Se også
*Veitunneler i Norge

## Referanser


## Eksterne lenker
* NRK Sogn og Fjordanes fylkesleksikon: Vegen Bogen – Teigen
* The World's Longest Tunnel Page
Kongens nyttårstale

**Kongens nyttårstale** er en tale den norske kongen holder til folket hver nyttårsaften. Talen overføres i radio og fjernsyn.

## Historikk
Kongens nyttårstale har en lang tradisjon. Allerede kong Haakon 7. holdt nyttårstale i kringkastingen og hilste sitt folk ved inngangen til et nytt år. Etter hvert som kronprins Olav vokste til, fikk også han denne oppgaven. Han holdt sin første nyttårstale gjennom radio i 1935. Påkjenningen fra andre verdenskrig var stor på kong Haakon, og fra 1946 vekslet kongen, kronprinsen og kronprinsessen om å holde disse talene. I kong Olavs regjeringstid var det han alene som hadde oppgaven. Han gjorde dem også mer personlige i form og tema med årene. Fra 1965 ble talene også overført i fjernsynet. Ved kong Olavs sykdom måtte kronprins Harald i ilden, og da han som konge ble syk, ble det kronprins Haakon som fikk oppgaven.

I Nyttårstalen 2006 kom Kong Harald inn på menneskeverd og kamp mot korrupsjon, og han fremhevet arbeidet som de mange humanitære organisasjonene gjør nasjonalt og internasjonalt.

## Referanser


## Eksterne lenker
* Nyttårstaler på Kongehuset.no
* Kong Haralds nyttårstale 2006
Jackie Milburn

**John Edward Thompson «Jackie» Milburn**, også kjent som **Wor Jackie** (Wor på Geordie-dialekt betyr vår) eller **Jackie Mellbairn**, (født 11. mai 1924, død 9. oktober 1988) var en britisk fotballspiller som spilte for Newcastle United FC og . Wor Jackie scoret 200 mål for Newcastle, og var frem til februar 2006 klubbens mestscorende spiller gjennom tidene. Han var en del av laget som vant FA-cupen i 1951, 1953 og 1955. I 1951 scoret han begge finalemålene mot Blackpool. 

I finalen mot Manchester City i 1955 scoret han etter 45 sekunder, og satte med det rekorden for det raskeste målet scoret i en FA-cupfinale på Wembley. En bronsestatue av Jackie Milburn er plassert på Strawberry Place, rett utenfor St. James' Park og den kjente supporterpuben The Strawberry.

## Referanser


## Eksterne lenker
* 
* Mirror Football Archive
* BBC News, Tyne & Wear
Bjørn Kåre Sevik

**Bjørn Kåre Sevik** (født 5. november 1953) er en norsk politiker som representerer Fremskrittspartiet i kommunestyret i Nøtterøy kommune i Vestfold. Han ble valgt til ordfører på Nøtterøy for perioden fra høsten 2003 til høsten 2007 Sevik var varaordfører i Nøtterøy kommune fra 1991 fram til kommunevalget i 2003, og er det igjen fra 2007. Han har sittet i kommunestyret siden 1987. I 2018 ble Sevik valgt varaordfører da Nøtterøy og Tjøme slo seg sammen til Færder kommune.

## Referanser


## Eksterne lenker
*
Thulekulturen

**Thulekulturen** er et arkeologisk begrep for det arktiske Thule-folket som man kaller forfedrene til alle moderne inuitter (eskimoer) i Canada og på Grønland. 

Navnet *Thule* kommer fra stedet Thule i nordvestlige Grønland hvor man fant de første arkeologiske sporene fra dette folket. Forbindelsen mellom Thule-folket og inuittene er biologisk, kulturell og språklig.

Thule-folket kom over Beringstredet til Alaska en gang i tiden 500 e.Kr. og til Nunavut i Canada en gang i tiden 1000 e.Kr. En gruppe bevegde seg østover til Grønland i løpet av 1200-tallet. Thule-folket spredde seg over hele det arktiske Nord-Amerika, og inntil moderne tid har det vært en bemerkelsesverdig ensartethet i deres kultur som tradisjonelt har basert seg på fisk, pattedyr til vann og til land for mat, varme, lys, klær, redskap og ly.

## Kjennetegn og levninger
Thule-folket og inuittene ligner fysisk på østasiater, men har noen spesifikke karakteristikker som man mener skiller dem: langstrakte skaller, kraftige kropper og lys hud. Generelt ligner de dog mer på østasiater enn på innfødte amerikanere (indianere). Thule-folket erstattet Dorset-kulturen i løpet av 1400-tallet.

Thule-folkets vinterbo hadde stort sett ett til fire hus med rundt ti mennesker i hvert hus. Noen større bosetninger kan ha hatt flere enn et dusin hus, men det var neppe mer enn rundt femti beboere ved samme tid. Husene ble bygd av hvalbein fra sommerjakten, men bygde også andre typer hus, inkludert telt. 

Noen Thule-folk vandret sørover i den såkalte «andre ekspansjon» eller «andre fase». I løpet av 1200-tallet eller 1300-tallet hadde Thule-kulturen strukket seg utover et område som tilsvarer det området i det nordamerikanske arktisk som dagens inuitter har.

Det er en del bevis og antagelser som støtter antagelsen at Thulefolket, og i mindre grad også Dorsetkulturen, hadde sporadisk kontakt med den norrøne befolkningen på Grønland. I løpet av 1000-tallet reiste de norrøne grønlenderne til nordlige Grønland for jakt og fiske og stundom også til kysten av Labrador i Canada for trevirke. Større kontakt og kulturutveksling med europeere begynte først på 1700-tallet, og blandet sammen av de allerede ødeleggende effektene av den lille istid mellom 1650–1850, brøt Thule-samfunnene sammen og folket ble deretter kjent som eskimoer og senere som inuitter.
Katanga (tidligere provins)

**Katanga** er en tidligere provins i Den demokratiske republikken Kongo, og het mellom 1971 og 1997 Shaba-provinsen. Provinshovedstaden var Lubumbashi, tidligere kjent som Elizabethville på fransk og Elisabethstad på flamsk. Arealet var omkring 496&nbsp;877&nbsp;km², og befolkningstallet var i 2005 på omkring 8,7 millioner. 

Den østlige delen av provinsen er rik på naturressurser som kobolt, kobber, tinn, radium, uran og diamanter, og det er omfattende gruvedrift der. Ellers på Katangaplatået er det for det meste jordbruks- og kvegdriftsland.  De innbringende gruvene utløste etter at Kongo ble selvstendig i 1960 et forsøk på å løsrive Katanga. Dette utløste omfattende krigføring, som varte frem til separatistregjeringens fall i 1963. FN satte under konflikten inn fredsbevarende styrker.

## Referanser


## Eksterne lenker
*
Geiteryggtunnelen

**Geiteryggtunnelen** kan vise til:

*Geiteryggtunnelen (Hol), på fylkesvei 50 i Hol kommune i Viken
*Geiteryggtunnelen (Skien) på riksvei 36 i Skien kommune i Vestfold og Telemark
*Geiteryggen tunneler på Numedalsbanen i Nore og Uvdal kommune i Viken
Golden Power

**Golden Power** er en norskprodusert musserende vin bestående av 70% rabarbra-, 20% eple- og 10% druesaft som ble produsert på Vingården på Røed gård på Filtvet i Hurum.

Produksjonene startet i 1886 og Vingården hadde lagringskapasitet på 800&nbsp;000 liter. Produksjontiden var fire år. Salget lå de siste årene på 20-25&nbsp;000 flasker årlig. Golden Power ble tatt ut av Vinmonopolets sortiment i 2006.

## Eksterne lenker
* «Minnefinnerne på Filtvet ''- Når jeg tenker på hva et kulturminne betyr…»''
* Aftenposten: «Sjelden norsk vare»
Joana Zimmer

**Jonana Zimmer** (født 27. oktober 1982 i Freiburg im Breisgau, Tyskland) er en tysk popsanger som ofte sammenlignes med Celine Dion og Gary Barlow. Zimmer er også blind.

## Diskografi
### Singler
* *I believe* (Give A Little Bit…) (11. april 2005)
* *I've Learned To Walk Alone* (29. august 2005) 
* *Let's Make History* (25. november 2005) 
* *Bringing Down The Moon* (15. desember 2006)
* *If It's Too Late*

### Album
* *The Voice In Me* (29. desember 2006) 
* *My Innermost* (23. mai 2005) 
* *Pieces Of Dreams – Live At The A Trane* (1999)

## Referanser


## Eksterne lenker
* 
* 
* 
*
Hver dag er en sjelden gave

**Hver dag er en sjelden gave** er første linje i et dikt av den danske apoteker og forfatter Mads Nielsen (1879–1958). Diktet har tre vers og er blitt en kjær sang i Norge. Den synges til en melodi av Oscar Bandsberg, som var leder for Frelsesarmeens musikkavdeling i Danmark. Både tekst og melodi er fra 1917. Teksten ble skrevet på et ferieopphold som Nielsen hadde i Raageleje. Den er ikke kommet med i Norsk Salmebok, men har i lang tid vært med i «Sangboken», i Norges Kristelige Ungdomsforbunds «Treklang» og i Sjømannskirkens «Det nye syng».

Sangen er oversatt til svensk av Harry Lindstrøm i 1984 og har fått plass i den svenske Psalmboken på nr. 180. Her er tittelen *Var dag är en sällsam gåva*.

Sangen er sunget inn på plate av flere, blant andre 
*Marianne Juvik Sæbø på albumet *Arv*, LYNOR 0120 
*Sverre Moe på albumet Sjeminit, LUMI

## [[Nyttårstalen 2006]]
Kong Harald siterte siste vers av sangen i sin nyttårstale 2006. I det verset heter det «Hver aften står hvite stjerne og spør deg om hva du gav». Dette perspektivet på livet brukte kongen til å utfordre lytterne til å yte mer enn å nyte.

## Eksterne lenker
* Svensk versjon av sangen
Live Era: ’87–’93

***Live Era: '87–'93*** er et konsertalbum med Guns N' Roses. Det ble utgitt i  etter at de fleste opprinnelige medlemmene av bandet hadde sluttet eller fått sparken. Dato og spillested er ikke oppgitt i omslaget, men de fleste sangene på de to CD-ene ble spilt inn på *Use Your Illusion*-turneen i –.

## Spor
### CD 1
# «Nightrain»
# «Mr. Brownstone»
# «It's So Easy»
# «Welcome to the Jungle»
# «Dust N' Bones»
# «My Michelle»
# «You're Crazy»
# «Used To Love Her»
# «Patience»
# «It's Alright» (Black Sabbath cover)
# «November Rain»

### CD 2
# «Out Ta Get Me»
# «Pretty Tied Up»
# «Yesterdays»
# «Move to the City»
# «You Could Be Mine»
# «Rocket Queen»
# «Sweet Child o' Mine»
# «Knockin' on Heaven's Door»
# «Don't Cry»
# «Estranged»
# «Paradise City»

## Eksterne lenker
* 
* GNR On Tour's Live Era Source Listing – John M.'s konsertliste for albumet.
G N’ R Lies

***G N' R Lies*** er et album utgitt av Guns N' Roses' i 1988. De fire første sangene (side 1 på LP-en) er de samme som på EP-en *[[Live ?!*@ Like a Suicide]]* fra 1986. De fire andre sangene er akustiske sanger.

## Sporliste
# «Reckless Life» – 3:20
# «Nice Boys» – 3:02
# «Move to the City» – 3:42
# «Mama Kin» – 3:57
# «Patience» – 5:56
# «Used to Love Her» – 3:13
# «You're Crazy» – 4:10
# «One in a Million» – 6:10

## Eksterne lenker
*
Live ?!*@ Like a Suicide

***Live ?!*@ Like a Suicide*** er en EP utgitt av Guns N' Roses i . Den fremstår som en live-EP, men sangene er spilt inn i studio med publikum lagt på i etterkant. Kun  eksemplarer ble trykket, og platen er derfor verdifull for samlere.

## Sporliste
# «Reckless Life» – 3:20
# «Nice Boys» – 3:02
# «Move to the City» – 3:42
# «Mama Kin» – 3:57

## Eksterne lenker
*
Karaffel

**Karaffel** er en flaskelignende beholder til skjenking av vin, brennevin, vann eller saft. Ordet kommer fra persisk «qarâbah». Karafler er oftest laget av glass, men betegnelsen brukes også om tilsvarende kar av keramikk og plast. Karafler er gjerne dekorert. I Norge har karafler av glass vært laget på glassverkene på Nøstetangen, Hurdal, Gjøvik, Hadeland og Magnor. Vår tids designere lager fortsatt nye former. I dag lages også karafler i plast.

## Vinkaraffel
Skjenkekar for vin og brennevin. Vinkarafler har gjerne rundt tverrsnitt med buket, sylinderformet eller konisk korpus. Men formen kan variere, og tverrsnittet kan også være firkantet eller sekskantet. Vinkarafler har smal hals og oftest en tilpasset propp. Vinkarafler kan romme fra ca. 0,25 til 2,5 liter. Synonyme betegnelser er: likørkaraffel, whiskykaraffel og ziratflaske.

* Vinkarafler på DigitaltMuseum

## Vannkaraffel
Vannkarafler brukes til servering av vann eller saft. De skiller seg gjerne fra vinkarafler ved at de har en videre hals, og de er gjerne litt større. Vannkarafler har ikke propp, men ofte hører det med et drikkeglass som kan brukes som lokk. Vannkarafler rommer gjerne ca. en liter.

* Vannkarafler på DigitaltMuseum

## Skjemteflaske
Skjemteflaske brukes som betegnelse på karafler til vin og brennevin som har en uvanlig eller original form. De vanligste formene er hund (ofte kalt «fyllehund») eller gris (kalt «fyllesvin»). Andre kan være formet som en støvel, nisse, revolver eller penis og variasjonene er mange.

* Skjemteflasker på DigitaltMuseum

## Litteratur
* Falk, Hjalmar og Torp, Alf (1903): *Etymologisk ordbog over det norske og danske sprog*. Første bind. Kristiania
* Polak, Ada (1958): Glassboken. Oslo
* Nomenklatur for drikkestell Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Referanser
Fenalår

**Fenalår** er betegnelse for et kjøttstykke av lår, fortrinnsvis fra sau, men også fra annet småfe, som er speket. Spekeprosessen tar to til fire måneder eller mer, og kjøttet blir i noen områder også røykt. Holdbarheten avhenger av salting og tørrhet. Før speking ligger kjøttet i saltlake normalt seks til åtte dager. Speking/tørking skjer på et mørkt, luftig og kjølig sted. Fettet i fenalåret blir harskt av sol og dagslys. I eldre tider var det ikke uvanlig ha fenalår hengende på stabburet i flere år til det var helt uttørket.

Fenalår kan kjøpes i skiver, stykker eller som hele lår, med og uten ben. Produktet er saltet og tørket, og serveres vanligvis oppskåret i tynne skiver; alene eller som tilbehør til annen mat. Mange forbinder fenalår med julen. Dette kommer av at november tidligere var selve slaktemåneden, og dermed ble fenalår nytt i løpet av julen. 

Fenalår er typisk norsk mat som det er vanskelig å finne sidestykker til i utlandet. Mange land produserer spekeskinke, men å speke sauelår er typisk norsk. Betegnelsen fenalår er unik for Norge og har også fått Europeisk beskyttet betegnelse. Første ledd av norrønt *fénaðr*, «fe, kveg» pluss lår. I Spania finner man Serranoskinken som er en spekeskinke fra svin. 

For å få en god kvalitet på fenalåret ble det gjerne før i tiden hengende både én og to vintre i stabburet. Ordentlig tørre fenalår hadde ofte fem–seks vintre bak seg.

## Referanser
Torggata (Oslo)

:::*Se [[Torggata|pekerside]] for flere forekomster av Torggata.*

**Torggata** er en gate i Oslo sentrum med adresser i Bydel St. Hanshaugen (1-35, 2-40) og Bydel Grünerløkka (51-53), som løper fra Stortorvet i sørvest til Ankerbrua i nordøst, nord for Hammersborggata i strøket Hausmannsområdet. Gaten skjærer tvers over Youngstorget og passerer også det tidligere Ankertorget som nå er bebygd med blant annet Anker hotell. Gaten går parallelt med  Storgata i den grad at begge er nokså rette og begynner på Stortorvet og ender på en bro over Akerselva.

Langs gaten finnes et stort antall restauranter, barer og kafeer. Vest for Youngstorget er gaten blitt omgjort til gågate. Her ligger Eldorado kino. Gaten fikk navnet Torvegaden i 1852. Gaten ble opparbeidet gradvis som Øvre Torvegade, først fra Stortorvet til Youngstorget 1846, og mellom 1857 og 1876 mellom Youngstorget og Ankerbrua.

Gaten er representert i den norske utgaven av Monopol.

## Bygninger
* Hasselgården, Torggata 1. Forretningspalass (ark. Carl Michalsen) bygget i 1902, men fasaden ble kraftig endret i 1970.
* Eldorado kino, Torggata 9. Bygget i 1891 som forretningslokaler og konsert- og varietelokale, arkitekt Harald Olsen
* Torggata Bad, Torggata 16. Bygget i 1925 av tegninger fra Morgenstierne & Eide.
* Youngstorget 5. Forretningspalass oppført 1898. Gården brant ned i 1997, men ble gjenbygd i 1999. 
* Oslo Arbeidersamfunns Samfunnhus, Arbeidersamfunnets plass 1. Funksjonalistisk bygning tegnet av Ove Bang, 1940.
* Anker STI med studentboliger, Næringslokaler (blant annet en Joker-butikk), helt borte ved Akerselva

## Galleri

Fil:Torggata 22 Oslo.jpg|Torggata 22
Fil:Toggata Bad Oslo.jpg|Torggata 16,Torggata Bad ved Arbeidersamfunnets plass
Fil:Torggata from Hammersborggata - 2007.04.03.jpg|Torggata fra Hammersborggata med Torggata bad og Samfunnshuset
Fil:Adelsten Jensen - no-nb digifoto 20160119 00047 NB NS 000109A.jpg|Torggata 1 (Hasselgården) 
Fil:Torggata 1, Oslo 01.jpg|Torggata,1. Foto: Roman Cieslak. 2021.


## Referanser


## Eksterne lenker
* 
* Oslobilder.no - bilde av Hasselsgårdens opprinnelige fasade
* Geologien i sentrum – geologiske byvandringer i Oslo
* Nettavisen.no - *Over natta ble dette Oslos hippeste gate* (25.11.2014)
Barotropi

**Barotropi** er et meteorologisk uttrykk som blir brukt om en barotrop atmosfære der tettheten bare er avhengig av trykket, slik at flater med konstant trykk (isobarflater) er parallelle til flater med konstant tetthet (isopyknalflater). Isobarflatene vil være de samme som de isoterme flatene (flater med konstant temperatur), og dermed (fra termalvindligningen) vil den geostrofiske vinden være avhengig av høyden. Bevegelsene i en roterende barotrop væske vil derfor være sterkt hemmet.

Mer generelt kan en si at en barotrop væske er en idealisert væske der trykket bare er en funksjon av tettheten. Et eksempel kan være en isoterm eller isentropisk ideell gass. En barotrop strøm er en generalisering av den barotrope atmosfæren skildret ovenfor. Det er en strøm der trykket bare er avhengig av tettheten. Man kan ha en barotrop strøm i en ikkje-barotrop væske, men en barotrop væske vil alltid ha en barotrop strøm. 

Det motsatte av barotropi er baroklinitet. For en barotrop væske eller strøm (slik som en barotrop atmosfære), er den barokline vektoren alltid lik null.

## Kilder
* James R Holton, *An introduction to dynamic meteorology*, , 3rd edition, s. 77.
* Marcel Lesieur, "Turbulence in Fluids: Stochastic and Numerical Modeling", , 2e.
* D. J. Tritton, "Physical Fluid Dynamics", .
Adveksjon

**Adveksjon** er transport av skalare størrelser i et vektorfelt. Et eksempel på adveksjon kan være transport av varme, fukt eller salinitet i hav eller atmosfæren, men alle substanser og størrelser kan advekteres i alle slags væsker. Adveksjon er en viktig prosess i dannelsen av orografiske skyer og nedbør fra skyer. Adveksjon følger isobarflater og er derfor i hovedsak horisontal. Adveksjonsoperatoren i høyde- (*z*) og trykkoordinater (*p*) er:

:\mathbf{v} \cdot \nabla = u \frac{\partial}{\partial x} + v \frac{\partial}{\partial y} + w \frac{\partial}{\partial z} = u \frac{\partial}{\partial x} + v \frac{\partial}{\partial y} + \omega \frac{\partial}{\partial p}.

der vektoren *v* og skalarene *u* og *v* er de horisontale komponentene av strømmen, *w* er den vertikale komponenten av strømmen. *x* og *y* er den horisontale posisjonen, mens *z* er høyden. 

## Se også
* Jordatmosfæren
* Vind

## Kilder
*  advektion i Den Store Danske Encyklopædi
*  advection i Encyclopædia Britannica
Fleet fengsel

**Fleet fengsel** var et kjent fengsel i det sentrale London. Det lå ved Farringdon Street, mellom Ludgate Hill og Old Fleet Lane. Det første fengselet på dette stedet ble bygd i 1197 på østbredden av den nå overbygde elva Fleet. Fengselet ble antent og ødelagt under bondeopprøret i 1381. Det nye fengselet ble flammenes rov under bybrannen i 1666, men gjenoppbygd kort tid etter. Fleet ble ødelagt på nytt under Gordonopprøret i 1780, og nok en gang gjenoppbygd.

Fleet var særlig kjent som gjeldsfengsel, og hadde plass til om lag 300 innsatte med familier. Det var vanlig at fangene fikk tigge fra cellevinduene om bidrag til å betale gjelda. Fengslene var for øvrig inntektsbringende foretak som ble auksjonert ut til drivere som så igjen gjorde sitt beste for å få fengselet til å gå med overskudd. De innsatte måtte betale for kost og losji, og for ulike lettelser i soningsforholda. Mot en avgift kunne de til og med få bo utafor fengselet, så lenge det var innafor et område som var definert som «Liberty of the Fleet» eller «Rules of the Fleet».

I 1842 ble Fleet, Marshalsea og Queens Bench administrativt sammenslått til Queens Prison. Fleet ble nedlagt og bygningene solgt til kommunen (City of London), som rev dem i 1846.
Fiorella Bonicelli

**Fiorella Bonicelli** (født 21. desember 1951) er en tidligere profesjonell kvinnelig tennisspiller fra Uruguay.

Hun ble profesjonell tennisspiller i 1970 og hun vant to Grand Slam-turneringer i løpet av sin tenniskarriere som varte til 1986. Begge Grand Slam-titlene vant hun i French Open i Paris. I 1975 vant hun mixed double sammen med Tomaz Koch og året etter vant hun double damer sammen med franske Gail Sheriff Lovera.

## Grand Slam-titler
*  **[[French Open]]:**
** Mixed double – 1975 (sammen med Tomaz Koch) 
** Double damer – 1975 (sammen med Gail Sheriff Lovera)

## Referanser


## Eksterne lenker
*
Fraser Forster

**Fraser Gerard Forster** (født 1988) er en engelsk fotballspiller som spiller i Premier League-klubben .

Fra august 2010 og ut 2011/2012-sesongen var Forster på utlån til Celtic FC. Han debuterte for Celtic den 24. august 2010 i en kamp mot Motherwell, hvor han ikke slapp inn noen mål. Overgangen til Celtic ble gjort permanent fra og med 2012/2013-sesongen.

Den 8. august 2014 ble han solgt til Southampton FC for et overgangsbeløp på £10 million. Overgangen ble offisielt kunngjort av Southampton den følgende dagen, etter at Forster hadde skrevet en fire-årskontrakt med klubben.

I januar 2026, seks måneder etter at Forster la opp som aktiv spiller, signerte han en avtale med AFC Bournemouth for resten av 2025/2026-sesongen.

## Landslaget
Han fikk sin landslagsdebut 15. november 2013 i en privatlandskamp mot  på Wembley Stadium.

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
* Offisiell Newcastle-profil
Værfront

**Værfront** (ofte bare kalt *front*) er et meteorologisk begrep som omfatter grensen mellom to luftmasser med ulik temperatur, fukt og tetthet. Når en front passerer over et område, endres gjerne både temperatur, fukt, vindretning, vindstyrke og lufttrykk. En værfront oppstår som regel i forbindelse med lavtrykk og er assosisert med overskyet vær og nedbør. Normalt flytter frontene seg med lavtrykkene. Disse beveger seg gjerne østover, men finner også andre retninger, særlig over land. I noen tilfeller kan fronten også stå tilnærmet i ro, noe som kalles en *stasjonær front*. 

Begrepet ble første gang tatt i bruk ved Bergensskolen innen meteorologi og blir av og til omtalt som *den norske syklonmodellen*. 

## Ulike typer fronter
I et lavtrykk finnes gjerne flere typer fronter:
*Varmfront har en når varmere luft kommer inn i et område med kaldere luft.
*Kaldfront er en front hvor kaldluft erstatter varmluft. I et frontsystem er varmfronten alltid før kaldfronten. **Varmsektoren** er den varme luften mellom varmfronten og kaldfronten.
*I en okkludert front eller **okklusjon** har kaldfronten tatt igjen varmfronten, slik at en kald luftmasse erstattes av en annen kald luftmasse. I forbindelse med en varmfront blir varmluften hevet, og dette tapper kinetisk energi fra varmfronten. Dermed vil varmfronten flytte seg saktere og saktere, mens kaldfronten flytter seg like fort. Kaldfronten tar igjen varmfronten; fronten okkluderer (klapper sammen).

Jf. polarfronten.

## Været ved frontpassasjer
Været ved en frontpassasjer varierer mye, men blir vanligvis omtrent slik:
***Varmfronten** gir tiltykning, jevn nedbør og ofte disig vær, ofte med yr og småregn etter at fronten har passert, dvs. i varmsektoren. Været i varmsektoren virker ofte klamt og lummert. Tåke forekommer, særlig hvis varmluften strømmer over kjøligere og ofte fuktig terreng, kaldt vann eller smeltende snø.
***Kaldfronten** gir urolig vær med vinddreining mot høyre (f.eks. fra sørvest til nordvest på den nordlige halvkule), bygepreget vær, god sikt utenom bygene, og lavere temperatur (særlig i fjellet). Tordenvær og tornadoer er værfenomener som forekommer ved kaldfrontpassasjer. Det typiske kjennetegn for en kaldfront er en mur av bygeskyer som (på den nordlige halvkule) nærmer seg fra en retning til høyre for bakkevinden – men disse skyene er ofte skjult av dis, tåke eller lave skyer.
*En **varm okklusjon**, dvs. at kaldluften bak fronten er varmere enn kaldluften foran fronten, arter seg som en varmfront. Over land forekommer den oftest om vinteren.
*En **kald okklusjon**, dvs. at kaldluften bak fronten er kaldere enn kaldluften foran fronten, arter seg vanligvis som en kaldfront. Over land forekommer kalde okklusjoner oftest om sommeren.
*En **stasjonær front** kjennes ved langvarig nedbør, som kan være jevn eller bygepreget. Dette kan føre til flommer og skred. Storflåmen 1938 ble utløst av ekstremt mye regn og regnbyger ved en stasjonær front.

## Se også
*Varmfront
*Kaldfront
*Okkludert front
*Polarfronten
*Lavtrykk

## Referanser
Nordlandet

**Nordlandet** er den nest største øya i Kristiansund kommune på Nordmøre i Møre og Romsdal fylke. Den har et areal på 14,44 km². Øya er den østligste av de tre øyene byen befinner seg på, med havna som det sentrale midtpunkt. Nordsundet med Nordsundbrua atskiller øya fra Gomalandet, og Markussundet skiller Nordlandet fra Innlandet.

Nordlandets høyeste punkt er Kvernberget 205 moh., og ved Nordsundet ligger Bjønnahaugen, en markant liten fjelltopp som skal likne en sovende bjørn. På Bjønnahaugen er havnas stormvarsel montert. 

Den gamle bebyggelsen på Nordlandet ligger sentralt i forhold til havna og sundene som er innseiling til havna. Herfra er det sundbåtforbindelse med byens sentrum på Kirkelandet. Bydelen Nordlandet har egen kirke, Nordlandet kirke. 

Mye av utbyggingen i Kristiansund de siste 30 årene har skjedd på Nordlandet. 

Kristiansund lufthavn, Kvernberget ligger på Nordlandet, med tilhørende helikopterbase for oljevirksomheten på Haltenbanken. Nær ved ligger oljebasen, Vestbase. Løkkemyra var opprinnelig regulert til industriområde, men er nå også et handelssentrum i Kristiansund, med bl.a. kjøpesenteret Alti Futura, Biltema og andre store varehus. 

Nordlandet kalles også for Marokko.

## Bildegalleri

Nordlandet Kristiansund.JPG|Nordlandet anno 2008, sett fra Kirkelandet. 
Kristiansund Stadt.jpg|Nordlandet anno 2002, en del bygging har skjedd siden.
Nordlandet kerk Kristiansund.jpg|Nordlandet kirke.
Nordlandet kirke.JPG|Nordlandet kirke. 
Kvernberget.JPG|Kvernberget, høyeste punkt på Nordlandet. 


## Referanser
Ludgate

**Ludgate** var i historisk tid den vestligste av portene i Londons bymur som omkranset City of London. Sammen med de seks andre portene ble Ludgate bygd allerede i romersk tid og ble reparert og ombygd flere ganger i århundrenes løp inntil de alle ble revet ned i årene 1760 og 1767. Det eneste som gjenstår er en blå plakett, men navnet har overlevd i Ludgate Hill, en fortsettelse østover av veien Fleet Street, Ludgate Circus og Ludgate Square.

## Etymologi
Til tross for påstand av Geoffrey av Monmouth i hans historisk upålitelige historieverk Historia Regum Britanniae at Ludgate ble bygd av en eldre, mytisk konge ved navn Lud, og således oppkalt etter ham (og som også ga navn til London), betrakter moderne historikere dette for en usannsynlig forklaring. Isteden er det antatt at stedsnavnet sannsynligvis er avledet fra «flood gate» (port ved oversvømmelse); eller «Fleet gate» (port ved elven Fleet); eller fra *ludgeat*, i betydningen «bakport» eller «sortiport»; eller fra det angelsaksiske  begrepet *hlid-geat*, et vanlig angelsaksisk sammensetning som betyr «sortiport» eller «svingport». 

## Historie

Romerne bygde en romersk vei langs nordbredden av elven Themsen vestover gjennom en port i bymuren som romerne også bygde. Dette var den festningsporten som senere ble kalt for Ludport. Veien fra vest ledet til romernes fremste gravsted i det som i dag er Fleet Street. Porten sto akkurat ved en bro over elven Fleet (som i dag går i rør under jorden). Det sto omtrentlig tvers over det som i dag er kirken St Martin's Church i hva som i dag kalles Ludgate Hill. Stedet for hvor porten en gang sto er markert ved en blå plakett på nordsiden av Ludgate Hill, halvveis mellom Ludgate Circus og St. Pauls katedral.

Den franske kronikøren William av Jumièges forteller at Ludgate ble åpnet for Wilhelm Erobreren av kollaboratører like to måneder etter slaget ved Hastings i desember 1066, og at Wilhelm først kunne innta byen etter harde gatekamper med londonerne.

Ludgate ble ombygd i 1215, mulig med stein fra hus som hadde tilhørt jøder som var blitt fordrevet fra riket, for da porten på nytt ble ombygd på 1600-tallet, kom det til syne stein med hebraiske bokstaver på. Som det var vanlig flere steder i London, tjente porthuset som fengsel. På slutten av 1300-tallet var Ludgate først og fremst et gjeldsfengsel. En av dem som satt her var Stephen Forster i ung alder. Han ble senere Lord Mayor (borgermester) av London for tidsrommet 1454-1455. En rik enke ved navn Agnes så ham i vinduet og betalte hans gjeld, og de ble senere gift. Etter Fosters død fikk hans enke pusset opp Ludgate og utbygd som gjeldsfengsel, og praksisen med at gjeldsfangene måtte betale for deres egen mat og opphold ble forbudt. Hennes gave ble minnet av messingplakett.

Ludgate ble sammen med flere andre byporter revet i 1760 for å gi plass til den økende trafikken inn og ut av byen. Navnet lever videre i gata Ludgate Hill.

## Referanser